 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስተር ኣብዪ ንሓይልታት ትግራይ ዳግማይ ገደብ መዓልቲ ሂቡ 23 ሕዳር 2020 ምንጪ ስእሊ, SIMONA GRANATI - CORBIS ቀዳማይ ሚንስትር ኣብዪ ኣሕመድ ትማሊ ብማሕበራዊ መራኸቢ ኣብ ዝዘርግሖ መልእኽቲ ሓይልታት ምክልኻል ትግራይን መሪሕነት ህወሓትን ኣብ ውሽጢ 72 ሰዓታት ኢዶም ክህቡ ናይ መወዳእታ ዝበሎ ዕድል ከምዝተወሃቦም ኣፍሊጡ ንሱ ሓይልታት ምክልኻል ሃገር ንመቐለ ኣብ ክባ ዘእተዉሉ ካልኣይ ምዕራፍ ብዓወት ሰራዊቱ ከምዝተዛዘመ ብምግላጽ እቲ ሳልሳይ ምዕራፍ ዝኸውን ነቶም ተደለይቲ ዝበሎም ኣብ መቐለ ዝርክቡ መራሕቲ ህወሓት ምሓዝ ከምዝኸውን ሓቢሩ እንተኾነ ወሃቢ ቃል ሓይልታት ምክልኻል ትግራይ ትማሊ ኣብ ዝሃቦ መግለጺ ሰራዊት ኢትዮጵያ ናብ ሰለስተ ግንባራት ተጠርኒፉ ናብ መቐለ ንምምጻእ ኣብ ዝገበሮ ምንቅስቓስ ከቢድ ስዕረትን ዕንወትን ስለዘጋጠሞ ይበታተን ከምዘሎ ኣፍሊጡሎ ኣብዪ ኣሕመድ ኣብ ትግራይ: ኣብ ልዕሊ ሓይልታት ምክልኻል መጥቃዕቲ ከምዝተፈጸመ ገሊጹ ኣብዪ ኣሕመድ ንህዝቢ ትግራይ ዘግለለ መንግስቲ ኣብ ኢትዮኢጵያ ክህሉ ኣይክእልን እዩ ብግንባራት ራያ ዓድዋን ዕዳጋ ሓሙስን ኣቢሉ ናብ መቐለ ዝግስግስ ዝነበረ ሰራዊት ኢትዮጵያ ካብ ሓይልታት ምክልኻል ትግራይ ከቢድ መጥቃዕቲ ስለዝተፈጸሞ ከምዝተበታተነ ዘመልከተ እቲ መግለጺ ሓፋሽ ህዝቢ ነቲ ዝተበተነ ሓይሊ ኣብ ምጥቃዕ ክዋፈር ጸዊዑዩ እቲ ኲናት ዛጊት ህይወት ብኣማኢት ዝቑጸሩ ሰባት ከምዘጥፍአን ኣሽሓት ንኽስደቱ ምኽንያት ከምዝኾነን ይግለጽ ሕቡራት ሃገራትውን ከቢድ ሰብኣዊ ቅልውላው ከጋጥም ከምዝኽእል ስግኣቱ እናገለጸ ይርከብ ሰራዊት ኢትዮጵያ ነታ ልዕሊ 500 ሽሕ ህዝቢ ዝነብረላ ከተማ መቐለ ኣብ ዘሕለፎ መጠንቀቕታ እቲ ዝቕጽል ስጉምቲ ብታንክታትን ከበድቲ ኣጽዋርን ከምዝኸውንን ነበርቲ ንነብሶም ከድሕንን ኣታሓሳሲቡሎ ወሃቢ ቓል ናይቲ ኣብ ግንባር ራያ ዘሎ ሰራዊት መንግስቲ ኢትዮጵያ ነቶም ተደለይቲ ኣሕሊፎም ክህቡ ብምሕታት ብድሕሪኡ ግን ምሕረት ኣይክህሉን ክብል ኣብ ማዕኸናት ዜና እታ ሃገር መልእኸቲ ኣሕሊፉ ነዚ መግለጺ ብዝምልከት ዝተፈላለዩ ተጣበቕቲ ሰብኣዊ መሰላትን ፖለቲከኛታትን ዓለምን ዝነቕፍዎ ዘለዉ ኮይኖም: ኣብ ሕቡራት ሃገራት ኣምባሳደር ኣሜሪካ ከምኡውን ኣማኻሪ ጉዳያት ድሕነት ሃገር ኮይና ዘገልገለት ሱዛን ራይስ ብኻልእ ኣገላልጻ ገበናት ኲናትዩ ክትብል ነዚ መጠንቀቕታ ኮኒናቶላ ፕረዚደንት ክልል ትግራይ ዶክተር ደብረጽዮን ገብረሚካኤል ሓይልታት ምክልኻል ትግራይ ኣብ ልዕሊ ሓይልታት ፌደራል መንግስቲ ልዕልና ይረክብ ከምዘዘሎ ንወኪል ዜና ሮይተር ሓቢሩሎ ሽሾ ሰራዊት ኣብ ልዕሊ ሸሾ ሰራዊት እንተልኣኹኳ ከትርፎም ግን ኣይከኣለን ኢሉ ዶክተር ደብረጽዮን ነቲ ወኪል ዜና ኣብ ዝሃቦ መብርሂ ቀጻሊ ትልሚ ኣብዪ? 